CELEX: 62015TN0353
Language: da
Date: 2015-06-26 00:00:00
Title: Sag T-353/15: Sag anlagt den 26. juni 2015 — NeXovation mod Kommissionen

21.9.2015   
            
            
               DA
            
            
               Den Europæiske Unions Tidende
            
            
               C 311/50
            
         Sag anlagt den 26. juni 2015 — NeXovation mod Kommissionen
   (Sag T-353/15)
   (2015/C 311/55)
   Processprog: engelsk
   
      Parter
   
   
      Sagsøger: NeXovation, Inc. (Hendersonville, USA) (ved advokaterne A. von Bergwelt, F. Henkel og M. Nordmann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse C(2014) 3634 final af 1. oktober 2014 (i form af den berigtigede afgørelse af 13. april 2015) om statsstøtte SA.31550 ydet af Tyskland til fordel for Nürburgring annulleres delvis, for så vidt som:
            
         
               —
            
            
               der deri træffes afgørelse om, at salget af aktiver fra Nürburgring GmbH, Motorsport Resort Nürburgring GmbH og Congress- und Motorsport Hotel Nürburgring GmbH ikke udgør statsstøtte som nævnt i første underpunkt i 285. betragtning til den anfægtede afgørelse,
            
         
               —
            
            
               der deri træffes afgørelse om, at salget af aktiver fra Nürburgring GmbH, Motorsport Resort Nürburgring GmbH og Congress- und Motorsport Hotel Nürburgring GmbH ikke medfører økonomisk kontinuitet mellem Nürburgring GmbH, Motorsport Resort Nürburgring GmbH og Congress- und Motorsport Hotel Nürburgring GmbH og den nye ejer af aktiverne, Capricorn NÜRBURGRING Besitzgesellschaft GmbH, eller dets datterselskaber som nævnt i første punktum i andet underpunkt i 285. betragtning til den anfægtede afgørelse, og
            
         
               —
            
            
               der således deri træffes afgørelse om, at enhver eventuel tilbagebetaling af uforenelig statsstøtte ikke vil vedrøre køberen af de aktiver, der blev solgt i udbudsproceduren, Capricorn NÜRBURGRING Besitzgesellschaft GmbH, eller dets datterselskaber som nævnt i artikel 3, stk. 2, i den anfægtede afgørelses konklusion, der følger efter andet punktum i andet underpunkt i 285. betragtning til den anfægtede afgørelse.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har anfægtet Kommissionens afgørelse af 1. oktober 2014 (med berigtigelse af 13. april 2015) for så vidt som det deri fastslås, at salget af Nürburgring-kompleksets aktiver ikke udgør statsstøtte, at salget af aktiverne ikke medfører, at der er finansiel/økonomisk kontinuitet mellem sælgerne og køberen af aktiverne, og at enhver eventuel tilbagesøgning af uforenelig statsstøtte ikke vil berøre køberen af aktiverne.
   Til støtte for søgsmålet har sagsøgeren anført følgende anbringender:
   
               1.
            
            
               Første anbringende om, at Kommissionen har foretaget en fejlagtig anvendelse af artikel 107, stk. 1, TEUF, idet Kommissionen misforstod betydningen af en åben, gennemsigtig og ikkediskriminerende udbudsprocedure med salg til det højeste bud, og endvidere undlod fyldestgørende at undersøge den statslige medvirken i salgsprocessen.
            
         
               2.
            
            
               Andet anbringende om, at Kommissionen har foretaget en fejlagtig anvendelse af artikel 107, stk. 1, TEUF med hensyn til konklusionen om, at den midlertidige lejekontrakt for ringens aktiver ikke medførte statsstøtte, og at sælgerne ikke ulovligt øvede indflydelse på det senere salg af aktiverne til en russisk investor.
            
         
               3.
            
            
               Tredje anbringende om, at Kommissionen foretog en fejlagtig anvendelse af princippet om finansiel/økonomisk kontinuitet.
            
         
               4.
            
            
               Fjerde anbringende om, at Kommissionen undlod at indlede en formel undersøgelsesprocedure.
            
         
               5.
            
            
               Femte anbringende om, at Kommissionen har tilsat sagsøgerens rettigheder under artikel 20, stk. 2, i forordning nr. 659/1999.
            
         
               6.
            
            
               Sjette anbringende om, at Kommissionen har tilsidesat princippet om en upartisk og omhyggelig undersøgelse.
            
         
               7.
            
            
               Syvende anbringende om, at Kommissionen har foretaget en fejlagtig anvendelse af artikel 296, stk. 2, TEUF.